Príloha č. 2

**ZMLUVA O DIELO**

**č. ..../OMaVS/2020**

uzatvorená podľa § 536 a nasl. zákona č. 513/1991 Zb. Obchodného zákonníka v znení neskorších predpisov (ďalej len **„Obchodný zákonník“**)

**Čl. I**

**ZMLUVNÉ STRANY**

1. **Objednávateľ: Slovenská republika** zastúpená

**Správou štátnych hmotných rezerv Slovenskej republiky**

Sídlo: **Pražská 29, 812 63 Bratislava**

Štatutárny orgán: **Ing. Ján Rudolf, PhD.,** predseda

IČO: 30 844 363

IČ DPH: SK2020296487

DIČ: 2020296487

IBAN: SK86 8180 0000 0070 0012 6238

SWIFT: SPSRSKBA

„Objednávateľ je zdaniteľná osoba len v rozsahu nákupu a predaja ŠHR v zmysle § 3 ods. 4 zákona č. 222/2004 Z. z. o DPH.“

(ďalej len „**objednávateľ**“)

**a**

1. **Zhotoviteľ:**

Obchodné meno:

Sídlo:

Zastúpená:

IČO:

IČ DPH:

DIČ:

IBAN:

SWIFT:

Registrácia:

(ďalej len „**zhotoviteľ**“)

(objednávateľ a zhotoviteľ spoločne ako **„zmluvné strany“** a každý z nich samostatne ako **„zmluvná strana“**)

uzavreli túto zmluvu o dielo č. ..../OMaVS/2020 (ďalej len „**zmluva**“) v nasledovnom znení:

**Čl. II**

**ÚVODNÉ USTANOVENIE**

1. Na obstaranie predmetu zákazky bol použitý postup zadávania zákazky podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).
2. Objednávateľ uzatvára túto zmluvu so zhotoviteľom v súlade s výsledkom vyhodnotenia ponúk,   
   na základe ktorého ponuka predložená zhotoviteľom bola vyhodnotená ako úspešná.

**Čl. III**

**PREDMET ZMLUVY**

1. Predmetom tejto zmluvy je zhotovenie diela **„Oprava spevnenej plochy umývacej rampy v závode Správy štátnych hmotných rezerv (ďalej len „SŠHR SR“) Ľupčianka“** v rozsahu uvedenom v ponuke zhotoviteľa v dokumente „Návrh na plnenie kritérií“ zo dňa ....................., ktorý je neoddeliteľnou súčasťou tejto zmluvy ako Príloha č. 1 (ďalej ako „**dielo**“) a ktorá pozostáva najmä z vykonania nasledovných prác:
   * odstránenie podkladových krytov z betónu,
   * vytrhanie ležatých obrubníkov,
   * položenie podkladovej izolačnej fólie,
   * vytvorenie podkladu zo štrkopiesku, kameniva a štrkovej drviny,
   * osadenie cestných a nábehových obrubníkov do lôžka z betónu,
   * vytvorenie betónovej plochy hrúbky 20 cm s Kari sieťou,
   * ekologická likvidácia odpadu.
2. Zhotoviteľ sa zaväzuje na svoje náklady a na svoje nebezpečenstvo riadne a včas vykonať pre objednávateľa dielo vymedzené v bode 1 tohto článku zmluvy v rozsahu a podľa podmienok dohodnutých v tejto zmluve. Zhotoviteľ splní svoju povinnosť vykonať dielo jeho riadnym ukončením a odovzdaním objednávateľovi v mieste plnenia dohodnutom v článku IV bode 2 tejto zmluvy.
3. Objednávateľ sa zaväzuje dielo vykonané v dohodnutej lehote, kvalite a pri splnení ostatných podmienok dohodnutých touto zmluvou od zhotoviteľa prevziať a zaplatiť dohodnutú cenu za jeho vykonanie podľa platobných podmienok dohodnutých v tejto zmluve a poskytnúť zhotoviteľovi potrebnú súčinnosť.

**Čl. IV**

**ČAS A MIESTO PLNENIA**

1. Zhotoviteľ sa zaväzuje dielo vykonať v nasledovnom termíne:
2. termín začatia diela: do 2 (dvoch) pracovných dní odo dňa nadobudnutia účinnosti zmluvy,
3. termín dokončenia diela: najneskôr do **20 pracovných dní odo dňa nadobudnutia účinnosti zmluvy.**
4. Dohodnutým miestom plnenia je betónová plocha umývacej rampy v závode SŠHR SR Ľupčianka postavená na časti pozemku parcely registra „C“ zastavaná plocha a nádvorie, parcelné číslo 3034/2, zapísaný na LV č. 78 vedenom Okresným úradom Banská Bystrica, katastrálnym odborom, obec Slovenská Ľupča, kat. územie Slovenská Ľupča (ďalej len „**miesto plnenia**“).
5. Zhotoviteľ sa zaväzuje, že po dokončení diela bezodkladne písomne (na e-mailovú adresu objednávateľa: vladimir.futak@reserves.gov.sk) vyzve objednávateľa na fyzické odovzdanie a prevzatie diela v súčinnosti s vedúcim závodu SŠHR SR Ľupčianka.  Objednávateľ sa zaväzuje písomne (na e-mailovú adresu zhotoviteľa: ...............................) oznámiť zhotoviteľovi presný termín odovzdávacieho a preberacieho konania; ak zhotoviteľovi nebude termín určený objednávateľom vyhovovať, zmluvné strany sa po predchádzajúcej dohode zaväzujú určiť nový termín fyzického odovzdania a prevzatia diela tak, aby preberacie konanie bolo ukončené najneskôr ku dňu uvedenému v bode 1 písm. b) tohto článku.
6. Povinnosť zhotoviteľa dokončiť dielo v termíne dohodnutom v  bode 1 tohto článku sa považuje za splnenú, ak zhotoviteľ odovzdá objednávateľovi dielo riadne, bez vád a nedorobkov, najneskôr v deň uvedený ako „termín dokončenia diela“, a to formou písomného protokolu o fyzickom odovzdaní a prevzatí diela (ďalej len „**preberací protokol**“).
7. Miestom fyzického odovzdania a prevzatia diela je miesto plnenia uvedené v bode 2 tohto článku zmluvy.
8. Zhotoviteľ splní svoju povinnosť vykonať dielo riadne až po fyzickom odovzdaní a prevzatí úplného diela objednávateľom ako funkčného celku. Súčasťou preberacieho konania bude i odovzdanie dokladov potrebných na užívanie diela v zmysle príslušných platných všeobecne záväzných právnych predpisov.
9. O fyzickom odovzdaní a prevzatí diela zmluvné strany vyhotovia písomný preberací protokol, ktorý okrem základných údajov o diele bude obsahovať:

* identifikačné údaje zmluvných strán,
* dátum prevzatia miesta plnenia zhotoviteľom,
* dátum začatia a ukončenia preberacieho konania,
* dátum skutočného začatia prác zhotoviteľom na diele,
* dátum dokončenia úplného diela ako celku,
* zhodnotenie kvality odovzdávaného diela objednávateľom,
* atesty, certifikáty a návody od jednotlivých dodávateľov v súlade s platnou legislatívou,
* doklad o likvidácii odpadu,
* súpis vád a nedorobkov odovzdávaného diela a dohodu o prijatých opatreniach a dodatočných lehotách na ich odstránenie,
* výslovné vyhlásenie objednávateľa, že dielo preberá k určitému dňu, resp. uvedenie dôvodov, pre ktoré dielo odmietol prevziať,
* súpis všetkých zhotoviteľom odovzdávaných dokladov a povolení týkajúcich sa diela v zmysle platných právnych predpisov,
* vyhlásenie zmluvných strán, že dňom fyzického odovzdania a prevzatia diela začína plynúť záručná doba a vyhlásenie zhotoviteľa o dĺžke jej trvania v súlade s článkom VIII bodom 3 zmluvy,
* dátum, podpisy a funkcie oprávnených zástupcov obidvoch zmluvných strán.

**Čl. V**

**CENA DIELA**

1. Cena za zhotovenie diela v rozsahu podľa článku III bodu 1 tejto zmluvy je stanovená podľa ponuky zhotoviteľa zo dňa .................. predloženej do verejného obstarávania, ktorá bola vyhodnotená ako úspešná, a ktorá je súčasťou Prílohu č. 1 a tvorí neoddeliteľnú súčasť tejto zmluvy. Cena je stanovená v súlade so zákonom č. 18/1996 Z. z. o cenách v znení neskorších predpisov.
2. Stanovená cena za vykonanie diela je cenou pevnou a záväznou, bez možnosti jej primeraného navýšenia, ktorá obsahuje všetky oprávnené náklady zhotoviteľa súvisiace so zhotovením diela podľa podmienok uvedených v tejto zmluve.
3. Cena za zhotovenie diela podľa úspešnej ponuky zhotoviteľa predstavuje:

**Cena bez DPH: .................... EUR**

**Sadzba DPH 20%: .................... EUR**

**Cena vrátane DPH: .................... EUR**

**Slovom:**

(ďalej len „**cena za dielo**“).

1. Kalkulácia ceny za dielo je uvedená v  dokumente „Návrh na plnenie kritérií“, ktorý je súčasťou ponuky zhotoviteľa a neoddeliteľnou súčasťou tejto zmluvy ako Príloha č.1.
2. Odsúhlasené kvalitatívne, dodacie a iné podmienky pre zhotovenie diela, na základe ktorých bola dohodnutá cena za dielo, sú vymedzené touto zmluvou a Prílohou č. 1 k zmluve.

**Čl. VI**

**PLATOBNÉ PODMIENKY**

1. Objednávateľ sa zaväzuje zaplatiť zhotoviteľovi cenu diela špecifikovanú v článku V zmluvy na základe preukázateľne objednávateľovi doručenej faktúry, ktorú je zhotoviteľ oprávnený vystaviť po skončení odovzdávacieho a preberacieho konania a fyzickom odovzdaní a prevzatí diela bez vád a nedorobkov formou písomného preberacieho protokolu. Faktúra musí byť vystavená v súlade s touto zmluvou   
   a musí obsahovať všetky požadované údaje ustanovené v § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov.
2. Lehota splatnosti faktúry je 21 (dvadsaťjeden) dní odo dňa jej doručenia objednávateľovi.
3. Objednávateľ je oprávnený bez zaplatenia vrátiť zhotoviteľovi faktúru, ktorá je v rozpore s touto zmluvou alebo všeobecne záväznými právnymi predpismi, najneskôr do skončenia lehoty splatnosti faktúry. Nová lehota splatnosti začne plynúť odo dňa doručenia opravenej, doplnenej, resp. novej faktúry vystavenej zhotoviteľom. Za deň splnenia finančného záväzku sa považuje deň pripísania sumy peňažného záväzku na bankový účet zhotoviteľa.

**Čl. VII**

**ZMLUVNÉ POKUTY A ÚROKY Z OMEŠKANIA**

1. V prípade, ak zhotoviteľ nesplní povinnosť bližšie špecifikovanú v článku IV bode 1 tejto zmluvy, zhotoviteľ sa výslovne zaväzuje objednávateľovi uhradiť zmluvnú pokutu vo výške zodpovedajúcej sadzbe **0,05 %** z ceny diela za každý i začatý deň omeškania.
2. V prípade, ak sa vyhlásenie zhotoviteľa podľa článku X bodu 2 tejto zmluvy ukáže nepravdivým, zhotoviteľ sa výslovne zaväzuje objednávateľovi zaplatiť zmluvnú pokutu v sume 1 000,- EUR (slovom jedentisíc eur) na bankový účet objednávateľa, uvedený v záhlaví tejto zmluvy.
3. V prípade, ak zhotoviteľ poruší svoju povinnosť riadne viesť stavebný denník podľa článku X bodu 3 a 4 tejto zmluvy, zhotoviteľ sa výslovne zaväzuje objednávateľovi zaplatiť zmluvnú pokutu v sume 1 000,- EUR (slovom jedentisíc eur) na bankový účet objednávateľa, uvedený v záhlaví tejto zmluvy.
4. Zhotoviteľ sa zaväzuje zaplatiť zmluvné pokuty uplatnené objednávateľom podľa bodu **1** až **3** tohto článku zmluvy do 14 (štrnásť) dní odo dňa doručenia písomného vyúčtovania zmluvnej pokuty faktúrou vystavenou objednávateľom.
5. V prípade, ak sa objednávateľ omešká s úhradou ceny diela na základe zhotoviteľom riadne vystavenej a doručenej faktúry, zmluvné strany sa dohodli, že zhotoviteľ je oprávnený požadovať od objednávateľa úrok z omeškania. Dohodnutá sadzba úrokov z omeškania sa rovná základnej úrokovej sadzbe Európskej centrálnej banky platnej k prvému dňu príslušného kalendárneho polroka omeškania zvýšenej o 8 (osem) percentuálnych bodov; takto určená sadzba úrokov z omeškania sa použije počas celého tohto kalendárneho polroka omeškania (§ 1 ods. 1 nariadenia vlády SR č. 21/2013 Z. z., ktorým sa vykonávajú niektoré ustanovenia Obchodného zákonníka).
6. Vyššie uvedené dojednania o zmluvných pokutách nemajú vplyv na prípadné nároky na náhradu škody. Zmluvné pokuty dojednané touto zmluvou povinná strana uhradí nezávisle od toho, či a v akej výške vznikne druhej strane v tejto súvislosti škoda, ktorú možno vymáhať samostatne.

**Čl. VIII**

**ZODPOVEDNOSŤ ZA VADY**

**ZÁRUKA ZA KVALITU**

1. Zhotoviteľ zodpovedá za to, že dielo bude vykonané podľa podmienok ustanovených v tejto zmluve, bez akýchkoľvek vád a nedorobkov, v súlade so všeobecne záväznými právnymi predpismi, bez porušenia práv tretích osôb, dielo bude mať počas záručnej doby podľa bodu 3. toho článku vlastnosti dojednané v tejto zmluve a  bude zodpovedať kvalitatívnym požiadavkám stanoveným v platných slovenských technických normách a výsledku určenému v tejto zmluve. Zhotoviteľ sa zaväzuje objednávateľovi nahradiť škodu v prípade, ak dielo bude mať právne vady.
2. Zhotoviteľ nezodpovedá za vady diela, ktoré boli spôsobené v dôsledku použitia podkladov, materiálov alebo informácií poskytnutých objednávateľom v prípade, ak na chyby vopred písomne upozornil objednávateľa, a ten na ich použití písomne trval.
3. Záručná doba na dielo, ktoré je predmetom tejto zmluvy je **3 (tri)** roky. Záručná doba začína plynúť dňom riadneho prevzatia diela objednávateľom podľa článku IV tejto zmluvy formou písomného preberacieho protokolu, a to od dátumu uvedeného v preberacom protokole. Záručná doba neplynie v čase, kedy objednávateľ nemohol dielo užívať pre vady, za ktoré zodpovedá zhotoviteľ.
4. Objednávateľ sa zaväzuje, že vady diela oznámi zhotoviteľovi bezodkladne po ich zistení písomne a v zmysle § 564 Obchodného zákonníka uplatní svoj nárok z vád plnenia. Za písomne uplatnenú reklamáciu diela (oznámenie vád diela) sa považuje aj reklamácia podaná objednávateľom e-mailom na e-mailovú adresu zhotoviteľa: ................................... a následne doporučenou listovou zásielkou. V prípade, ak sa písomnosť vráti objednávateľovi ako nedoručiteľná, za deň doručenia sa považuje deň, kedy bola zásielka objednávateľovi vrátená späť. Doba od oznámenia vád zhotoviteľovi až do odstránenia vád sa do záručnej doby nepočíta, o túto dobu sa záručná doba predlžuje.
5. Zhotoviteľ sa zaväzuje začať s odstraňovaním vád diela najneskôr do 5 (päť) dní od doručenia žiadosti objednávateľa na ich odstránenie a vady bezplatne odstrániť v čo najkratšom čase, najneskôr do 30 (tridsať) dní od reklamácie vady, ak sa zmluvné strany nedohodnú písomne inak, a to opravou alebo opakovaným zhotovením vadnej, reklamovanej časti diela.
6. Ak zhotoviteľ nezačne s odstraňovaním vád v čase podľa bodu 5 tohto článku zmluvy alebo ak vady neodstráni v určenom čase, objednávateľ je oprávnený zabezpečiť odstránenie vád na náklady zhotoviteľa. V takom prípade sa zhotoviteľ zaväzuje uhradiť objednávateľovi náklady vynaložené   
   na odstránenie vád podľa predchádzajúcej vety na základe písomnej výzvy objednávateľa v lehote stanovenej vo výzve. Nárok na náhradu škody objednávateľa týmto nie je dotknutý.
7. Ak ide o neodstrániteľnú vadu, je objednávateľ oprávnený uplatniť si primeranú zľavu z dohodnutej ceny za dielo a ak v dôsledku vykonania vadného diela bola táto zmluva porušená podstatným spôsobom, je objednávateľ oprávnený odstúpiť od zmluvy. Pre tieto účely sa za podstatné porušenie zmluvy považuje, ak sú splnené podmienky uvedené v § 345 ods. 2 Obchodného zákonníka.
8. Zhotoviteľ zodpovedá za vady diela, ktoré boli spôsobené jeho subdodávateľmi v rovnakom rozsahu, ako keby dielo zhotovil sám.

**Čl. IX**

**PRÁVA A POVINNOSTI OBJEDNÁVATEĽA**

1. Objednávateľ sa zaväzuje odovzdať zhotoviteľovi všetky jemu dostupné dokumenty a informácie potrebné na zhotovenie diela v súlade s touto zmluvou a zaväzuje sa zabezpečiť, aby riadny priebeh prác na diele nebol rušený zásahom tretích osôb.

**2.** Objednávateľ odovzdá zhotoviteľovi miesto plnenia najneskôr do 2 (dvoch) pracovných dní od nadobudnutia účinnosti tejto zmluvy, a to na základe písomnej výzvy (e-mailom) objednávateľa zhotoviteľovi na prevzatie miesta plnenia. Túto skutočnosť zmluvné strany zaznamenajú v stavebnom denníku.

**3.** Objednávateľ sa zaväzuje zabezpečiť:

* pred začatím zhotovovania diela, oboznámenie zamestnancov zhotoviteľa s internými predpismi platnými v mieste plnenia, ktoré musia po povolení vstupu na miesto plnenia dodržiavať,
* na základe ohlásenia zhotoviteľa, povolenie na vstup zamestnancov a vozidiel zhotoviteľa   
  do dohodnutého miesta plnenia na čas od začatia zhotovovania diela až do jeho úplného fyzického odovzdania a prevzatia formou písomného preberacieho protokolu,
* odber elektrickej energie a vody pre zhotoviteľa na čas až do úplného zhotovenia diela.

**4.** Objednávateľ sa zaväzuje poskytnúť zhotoviteľovi všetky potrebné dokumenty a informácie potrebné na zhotovenie diela v súlade s touto zmluvou. Ak objednávateľ neposkytne zhotoviteľovi súčinnosť alebo potrebné dokumenty a/alebo závažné informácie týkajúce sa predmetu tejto zmluvy, zhotoviteľ nenesie žiadnu zodpovednosť za prípadné škody, resp. za to, že dielo nebude z tohto dôvodu vykonané v dohodnutom rozsahu a termíne.

**5.** Objednávateľ v súvislosti so zhotovovaním diela nezodpovedá za bezpečnosť a ochranu zdravia pri práci zamestnancov zhotoviteľa, ako ani za majetok zhotoviteľa, ktorý na čas zhotovenia diela vnesie do miesta plnenia, resp. do skladov objednávateľa.

**Čl. X**

**PRÁVA A POVINNOSTI ZHOTOVITEĽA**

1. Zhotoviteľ sa zaväzuje, že dielo zhotoví na svoje náklady, s výnimkou vody a elektrickej energie spotrebovanej za účelom vykonania diela, a na svoje nebezpečenstvo v súlade s touto zmluvou, všeobecne záväznými právnymi predpismi, platnými slovenskými technickými normami, ako aj pokynmi objednávateľa a internými predpismi platnými v mieste plnenia, s ktorými bol zhotoviteľ vopred oboznámený, čo potvrdzuje podpisom tejto zmluvy.
2. Zhotoviteľ potvrdzuje, že sa riadne oboznámil s rozsahom a povahou diela, že sú mu známe technické, kvalitatívne a iné podmienky potrebné k zhotoveniu diela a že disponuje takými oprávneniami, kapacitami a odbornými znalosťami, ktoré sú k vykonaniu diela potrebné.
3. Zhotoviteľ je povinný viesť stavebný denník týkajúci sa vykonávaného diela, a to odo dňa zhotoviteľovho prevzatia miesta plnenia a začatia prác na diele. Do stavebného denníka je zhotoviteľ povinný zapisovať všetky skutočnosti rozhodné pre vykonanie diela. Stavebný denník musí byť trvale prístupný na mieste plnenia diela a denné záznamy v ňom musia byť uvedené na vzostupne očíslovaných stranách s dvomi oddeliteľnými kópiami. Denné záznamy do stavebného denníka čitateľne zapisuje a svojím podpisom potvrdzuje oprávnený zamestnanec zhotoviteľa zásadne v ten deň, kedy boli práce na diele vykonané alebo kedy nastali okolnosti, pre ktoré neboli tieto práce vykonané. Okrem oprávneného zástupcu zhotoviteľa môže vykonať potrebné zápisy v stavebnom denníku tiež oprávnený zamestnanec objednávateľa. V tomto prípade, ak so zapísaným záznamom objednávateľa zástupca zhotoviteľa nesúhlasí, je povinný pripojiť k namietanému záznamu objednávateľa, do 3 pracovných dní, svoje písomné vyjadrenie, inak sa má za to, že s obsahom záznamu zhotoviteľ súhlasí.
4. Ak objednávateľ zistí akékoľvek nedostatky pri vykonávaní stavebných prác zhotoviteľom na diele, zaznamená tieto zistené nedostatky vždy v stavebnom denníku. Zhotoviteľ je povinný k  objednávateľom zisteným a zapísaným nedostatkom uviesť do stavebného denníka svoje písomné vyjadrenie, prečo k ich vzniku došlo a aké nápravné opatrenia na ich odstránenie bez omeškania navrhuje vykonať a následne tento návrh nápravných opatrení predložiť na schválenie objednávateľovi. V prípade, ak objednávateľ odsúhlasí zhotoviteľom navrhnuté nápravné opatrenia, zhotoviteľ sa zaväzuje ich bez meškania vykonať tak, aby nedošlo k omeškaniu s vykonaním a odovzdaním diela objednávateľovi. V prípade, že zhotoviteľ nebude viesť stavebný denník riadne, teda ak v ňom nebude uvádzať denné záznamy o vykonávaní diela, o postupe prác na diele v súlade s týmto bodom a bodom 3 tohto článku zmluvy, považuje sa takéto konanie zhotoviteľa za podstatné porušenie zmluvných povinností zo strany zhotoviteľa.
5. Zhotoviteľ sa zaväzuje zhotoviť dielo predovšetkým vlastnými kapacitami. V prípade, ak to v plnom rozsahu nebude možné, je oprávnený poveriť vykonaním časti diela tretiu osobu (subdodávateľa). Pri vykonaní časti diela treťou osobou má zhotoviteľ zodpovednosť akoby dielo vykonal sám a takéto zabezpečenie časti diela subdodávateľom nemôže mať negatívny dopad na riadne a včasné zhotovenie celého diela podľa článku III bodu 1 tejto zmluvy.
6. Zhotoviteľ je povinný prispôsobiť vlastný výkon prác v mieste plnenia pracovnej dobe objednávateľa v závode SŠHR SR Ľupčianka. Mimo pracovnej doby je zhotoviteľ oprávnený vykonávať práce len   
   s písomným súhlasom objednávateľa, resp. ním poverenej osoby. Zhotoviteľ sa zaväzuje, že obmedzenie podľa predchádzajúcej vety zobral podpisom zmluvy na vedomie a že uvedená skutočnosť neovplyvní dokončenie diela v lehote dohodnutej v čl. IV bode 1 písm. b) zmluvy.
7. Zhotoviteľ sa zaväzuje dodržiavať všetky platné bezpečnostné, hygienické, požiarne a ekologické predpisy a zabezpečiť vykonanie diela tak, aby nebola ohrozená bezpečnosť jeho zamestnancov, ani zamestnancov objednávateľa, príp. ďalších osôb zdržujúcich sa so súhlasom objednávateľa a s vedomím zhotoviteľa v mieste plnenia.
8. V prípade nedodržania povinnosti podľa bodu 7 tohto článku zmluvy zodpovedá zhotoviteľ za všetky škody, ktoré vzniknú objednávateľovi porušením týchto právnych predpisov, vrátane prípadných pokút uložených objednávateľovi príslušnými orgánmi verejnej správy v súvislosti so zhotovením diela.

**9.** Zhotoviteľ je povinný zabezpečiť a dohliadať na to, aby sa zamestnanci a osoby pracujúce pre zhotoviteľa pohybovali len v rámci dohodnutého miesta plnenia. Pohyb mimo vymedzeného priestoru miesta plnenia je zakázaný.

**10.** Zhotoviteľ sa zaväzuje použiť na zhotovenie diela iba také výrobky, ktoré sú podľa osobitných právnych predpisov vhodné na použitie pri realizácii diela podľa tejto zmluvy.

**11.** Zhotoviteľ je pôvodcom a držiteľom každého odpadu, ktorý vznikne pri výstavbe diela a zaväzuje sa plniť si všetky povinnosti pôvodcu a držiteľa odpadu v zmysle platných všeobecne záväzných právnych predpisov vzťahujúcich sa na nakladanie s odpadmi a dodržiavať najmä zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov, vyhlášku Ministerstva životného prostredia SR č. 371/2015 Z. z., ktorou sa vykonávajú niektoré ustanovenia zákona o odpadoch, vyhlášku Ministerstva životného prostredia SR č. 365/2015 Z. z., ktorou sa ustanovuje Katalóg odpadov a ďalšie súvisiace všeobecne záväzné právne predpisy a interné predpisy objednávateľa platné v mieste plnenia.

**12.** Zhotoviteľ sa zaväzuje upozorniť objednávateľa na všetky okolnosti, ktoré by mohli pri jeho činnosti   
v mieste plnenia viesť k ohrozeniu priebehu vykonávaných prác na diele, ktoré je predmetom tejto zmluvy.

**13.** Zhotoviteľ sa zaväzuje informovať objednávateľa o všetkých skúškach, prípadne prácach, ktoré majú zásadný význam pre kvalitu vykonávaného diela a písomne prizvať k nim zástupcu objednávateľa.

**14.** Zhotoviteľ preberá v plnom rozsahu zodpovednosť za vlastné riadenie postupu prác a dodržiavanie platných všeobecne záväzných právnych predpisov.

**15.** Zhotoviteľ sa zaväzuje umožniť objednávateľovi kedykoľvek v priebehu vykonávania diela na jeho požiadanie (aj e-mailové) vykonať kontrolu priebehu prác.

**16.** Zhotoviteľ vyhlasuje a zodpovedá za to, že materiál a komponenty dodané zhotoviteľom objednávateľovi za účelom zhotovenia diela nie je zaťažený právami tretích osôb.

**17.** Za škody vzniknuté porušením protipožiarnych, bezpečnostných, hygienických a ekologických predpisov a noriem počas zhotovovania diela zodpovedá v plnom rozsahu zhotoviteľ. Zhotoviteľ v plnom rozsahu zodpovedá za všetky škody, ktoré vzniknú na majetku objednávateľa činnosťou zhotoviteľa diela (dodávateľa, subdodávateľa) jeho zamestnancov ako aj ďalších tretích osôb, ktoré sa zdržujú s jeho vedomím v mieste plnenia v súvislosti so zhotovením diela.

**18.** Zhotoviteľ je povinný zabezpečiť dodržiavanie čistoty a poriadku vo vnútorných priestoroch areálu objednávateľa, ktorý je dohodnutým miestom plnenia, ako aj čistotu a poriadok na vonkajších komunikáciách, používaných pri výkone jeho činnosti. V prípade, ak počas zhotovovania diela dôjde k znečisteniu vo vnútorných priestoroch areálu objednávateľa alebo k poškodeniu či znečisteniu vonkajších komunikácií, je zhotoviteľ povinný bez zbytočného odkladu zabezpečiť nápravu na vlastné náklady.

**19.** Zhotoviteľ sa zaväzuje, že počas zhotovovania diela budú podklady pre jeho zhotovenie, ktoré zhotoviteľovi odovzdal objednávateľ, ako aj ostatné dokumenty uložené tak, aby boli prístupné iba oprávneným zamestnancom zhotoviteľa.

**20.** Zhotoviteľ je povinný pri zhotovovaní diela postupovať s náležitou odbornou starostlivosťou. Zaväzuje sa dodržiavať podmienky tejto zmluvy, všeobecne záväzné právne predpisy, platné STN, interné predpisy objednávateľa, s ktorými bol objednávateľom oboznámený a pokyny objednávateľa, zastúpeného oprávnenými osobami. Zhotoviteľ nie je zodpovedný za nesplnenie svojich povinností podľa tejto zmluvy spôsobených porušením povinností zo strany objednávateľa alebo tretích osôb, ktoré neboli oprávnené konať v mene alebo podľa pokynov zhotoviteľa.

**21.** Ak dielo spĺňa všetky náležitosti stavby podľa zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, zhotoviteľ sa zaväzuje pred začatím zhotovovania diela oznámiť stavebné práce príslušnému stavebnému úradu a začať so stavebnými prácami až po vydaní povolenia stavebného úradu, ak je takéto povolenie v zmysle platných právnych predpisov potrebné. Všetky procesné úkony spojené s povolením zhotovenia diela zhotoviteľ vykoná na základe plnej moci, ktorú mu za týmto účelom na základe písomnej žiadosti zhotoviteľa udelí objednávateľ.

**22.** Zhotoviteľ sa zaväzuje použiť na zhotovenie diela iba kvalitné stavebné výrobky a materiály, ktoré sú podľa osobitných právnych predpisov vhodné na vykonanie diela a jeho účelné využitie.

**Čl. XI**

**ĎALŠIE ZMLUVNÉ DOJEDNANIA**

1. Zmluvné strany sa dohodli, že všetky podklady objednávateľa pre plnenie tejto zmluvy, skutočnosti, ktoré sa v súvislosti s prípravou alebo plnením tejto zmluvy navzájom o druhej zmluvnej strane dozvedia (najmä skutočnosti obchodnej, výrobnej alebo technickej povahy), ktoré nie sú všeobecne známe alebo bežne dostupné v príslušných obchodných kruhoch považujú sa za dôverné, nesmú byť zverejnené, poskytnuté alebo sprístupnené tretej osobe bez súhlasu druhej zmluvnej strany a nesmú byť použité na iný účel ako na plnenie zmluvných povinností vyplývajúcich z tejto zmluvy. Tento záväzok sa zmluvné strany zaväzujú dodržiavať bez časového obmedzenia aj po zániku tejto zmluvy. Na tento záväzok sa nevzťahuje povinnosti objednávateľa podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
2. Ak sa porušenie zmluvnej povinnosti zmluvnou stranou považuje v zmysle tejto zmluvy alebo v zmysle § 345 Obchodného zákonníka za podstatné porušenie zmluvy, môže oprávnená strana od zmluvy odstúpiť, pokiaľ to oznámi písomne druhej zmluvnej strane bez zbytočného odkladu, najneskôr však do 30 (tridsať) dní potom, ako sa o porušení zmluvnej povinnosti dozvedela, resp. mohla dozvedieť. Odstúpenie je účinné dňom doručenia písomného oznámenia o odstúpení od zmluvy druhej zmluvnej strane.
3. Ak oprávnená zmluvná strana oznámi druhej zmluvnej strane, že na splnení zmluvných povinností naďalej trvá, alebo nevyužije stanovenú lehotu na odstúpenie od tejto zmluvy, môže od zmluvy odstúpiť len spôsobom pre nepodstatné porušenie zmluvy v zmysle § 346 Obchodného zákonníka.
4. Odstúpením od zmluvy zmluva zaniká dňom doručenia písomného oznámenia o odstúpení od zmluvy oprávnenej zmluvnej strany druhej zmluvnej strane, po tejto dobe nemožno účinky odstúpenia od zmluvy odvolať alebo meniť bez súhlasu druhej strany. Odstúpením od zmluvy nie je dotknuté právo na zaplatenie zmluvnej pokuty a náhradu škody vzniknutej porušením zmluvných povinností.
5. Strana, ktorej pred odstúpením od zmluvy poskytla plnenie druhá strana, toto plnenie vráti. Ak vracia plnenie strana, ktorá odstúpila od zmluvy, má nárok na úhradu nákladov s tým spojených.
6. Za podstatné porušenie zmluvy zo strany zhotoviteľa sa považuje najmä omeškanie zhotoviteľa s odovzdaním diela o viac ako 15 (pätnásť) dní. Za podstatné porušenie zmluvy zo strany objednávateľa sa považuje najmä omeškanie objednávateľa s úhradou ceny diela o viac ako 30 (tridsať) dní.
7. Zmluvné strany sa zaväzujú poskytnúť druhej zmluvnej strane všetky dokumenty a informácie potrebné na zhotovenie diela v súlade s touto zmluvou. Pre doručovanie písomností platia adresy uvedené v záhlaví zmluvy. Ak nie je možné doručiť písomnosť na adresu uvedenú v záhlaví zmluvy, resp. na inú adresu písomne neskôr oznámenú ktoroukoľvek zo zmluvných strán, povinnosť odosielateľa je splnená v deň, keď pošta písomnosť vrátila odosielateľovi ako nedoručiteľnú zásielku, a to bez ohľadu na dôvod, pre ktorý sa ju nepodarilo doručiť.

**Čl. XII**

**ZÁVEREČNÉ USTANOVENIA**

1. Zmluva nadobúda platnosť dňom jej podpisu zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv. Zmluvu sa zaväzuje zverejniť objednávateľ a zároveň sa zaväzuje zhotoviteľa bezodkladne informovať o dni nadobudnutia účinnosti zmluvy na e-mailovú adresu: ......................................... .
2. Zhotoviteľ podpisom tejto zmluvy berie na vedomie, že objednávateľ je povinný zverejniť zmluvu v Centrálnom registri zmlúv.
3. Objednávateľ si vyhradzuje právo nezverejňovať podpis/signatúru štatutárneho orgánu nakoľko ju považuje za skutočnosť dôverného charakteru.
4. Zhotoviteľ sa zaväzuje rešpektovať a dodržiavať ustanovenie predchádzajúceho bodu.
5. Zmeny tejto zmluvy možno uskutočniť spôsobom, ktorý nesmie byť v rozpore s § 18 zákona o verejnom obstarávaní, len písomnými očíslovanými dodatkami k tejto zmluve, obojstranne riadne podpísanými zmluvnými stranami, inak je zmena či doplnenie neplatné.
6. Práva a povinnosti zmluvných strán touto zmluvou neupravené sa budú riadiť príslušnými ustanoveniami Obchodného zákonníka a ďalšími súvisiacimi všeobecne záväznými právnymi predpismi platnými v Slovenskej republike.
7. Zmena identifikačných údajov zmluvných strán (napr. obchodného mena, sídla, štatutárneho zástupcu), ako aj zmena čísla účtu, útvaru zodpovedného za uzatvorenie a plnenie zmluvy alebo zmena kontaktných osôb sa nebude považovať za zmenu vyžadujúcu si uzavretie dodatku k tejto zmluve. Zmluvné strany sa ale zaväzujú, že bez zbytočného odkladu budú písomne informovať druhú zmluvnú stranu o prípadnej zmene svojho obchodného mena, právnej formy, sídla, IČO, DIČ, oprávnených zástupcov, bankového spojenia a čísla účtu, na ktorý majú byť poukázané platby a o iných skutočnostiach významných pre riadne plnenie tejto zmluvy.
8. Zmluva je vyhotovená v šiestich (6) rovnopisoch, z ktorých objednávateľ dostane štyri (4) vyhotovenia a zhotoviteľ dve (2) vyhotovenia.
9. Zmluvné strany vyhlasujú, že si túto zmluvu riadne prečítali, jej zneniu plne porozumeli, a že ju uzavreli slobodne, vážne, bez nátlaku a tiesne, a že táto vyjadruje ich skutočnú vôľu bez omylov, a preto ju na znak svojho súhlasu s jej znením potvrdili svojimi vlastnoručnými podpismi, ktoré nasledujú.
10. Neoddeliteľnou súčasťou tejto zmluvy je Príloha č. 1 – dokument „Návrh na plnenie kritérií“ zo dňa ......................... .

V Bratislave dňa: V ................................ dňa:

Za objednávateľa: Za zhotoviteľa:

......................................................... ...........................................................

Ing. Ján Rudolf, PhD.

p r e d s e d a